छात्राओं में आत्मविश्वास बढ़ाने के लिए दिखाई दंगल फिल्म
इस्माइलाबाद| मनीषपपनेजा मैमोरियल सनातन धर्म गर्ल्स कॉलेज में महिला दिवस मनाया गया। छात्राओं के लिए फ्लावर डेकोरेशन, सलाद मेकिंग, कालोज मेकिंग, वेस्ट मेटीरियल, रंगोली आदि प्रतियोगिताओं का आयोजन किया गया। जिसमें छात्राओं ने बढ़-चढ़ कर हिस्सा लिया। कार्यक्रम के तहत छात्राओं ने कॉलेज में विभिन्न प्रकार के खाद्य व्यंजनों की स्टाल भी लगाई।
इस मौके पर कॉलेज की प्राचार्या डॉ. रंजू सोबती ने कहा कि छात्राओं को पढ़ाई के साथ-साथ अन्य गतिविधियों में भी हिस्सा लेना चाहिए। इससे छात्राओं में आत्मविश्वास बढ़ता है और उन्हें जीवन में आगे बढ़ने की प्रेरणा मिलती है। उन्होंने अभिभावकों से आह्वान किया कि वे अपनी लड़कियों को अवश्य शिक्षित करें। इसके अलावा इस मौके पर छात्राओं के आत्मविश्वास की वृद्धि के लिए उन्हें दंगल फिल्म भी दिखाई गई। ताकि छात्राएं इस फिल्म से प्रेरित होकर जीवन में आगे बढ़े और देश का नाम रोशन करें।
hin_Deva awa_Deva hin_Deva